Zaključci sa 5. sjednice NVa- 29.12.2025.
Dnevni red:
1. Usvajanje zapisnika sa 4. sjednice Nastavničkog vijeća održane 25. studenog 2025. godine,
2. Izvješće s održanih Razrednih sjednica „A“ i „B“ smjene na kraju prvog polugodišta školske 2025./2026. godine,
3. Pedagoške mjere,
4. [bookmark: _Hlk155249925]Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika (prvo polugodište šk. god. 2025./2026.),
5. Molbe učenika
6. Razno. 
Točka 1)

Otvara se rasprava glede teksta zapisnika 4. sjednice Nastavničkog vijeća održane 25. studenog 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

Točka 2)

Pedagoginja J.B.A. i voditeljica B:B. čitaju izvješće s održanih Razrednih sjednica „A“ i „B“ smjene na kraju prvog polugodišta školske 2024./2025. godine.

	
	USPJEH UČENIKA
	IZOSTANCI
	KAZNE

	
	Br. učenika
	Prolazi
	Ne  prolazi
	Neocijenjeni
	Opravdani
	Ne opravdani
	Ukupno 
	Opomena
	Ukor RV
	OPI
	Ukupno

	A smjena
	= 184
	=110
	= 74
	
	=13134
	= 1137
	=14271 
	=27
	=18
	=1
	=45

	B smjena
	=171
	=93
	=75
	= 3   
	=13205
	= 763
	=13968
	=17
	=4
	=1
	=22

	UKUPNO

	=355
	=203 (58%)
	=149 (42%)
	=3 (0.008%)
	=26339
	=1900
	=28239
	=44
	=22
	=2
	=67



Realizacija fonda sati po predmetima zaključno sa 20. 12. 2025. (iskazani  su svi sati  gdje je odstupanje veće od -3 sata):

1.1 razred
Temeljne vještine u ugostiteljstvu -6

1.2 razred
Tjelesna i zdravstvena kultura -5
Hrvatski jezik -7
Matematika -4
Procesi obrade namirnica -4

1.3 razred
Hrvatski jezik -4
Vjeronauk -3
Primijenjena matematika -4
Procesi obrade namirnica -3

1.5 razred
Matematika (-7)
Tjelesna i zdravstvena kultura -4

2.1 razred
Povijest -4
Matematika -4

2.2 razred
Tjelesna i zdravstvena kultura -4

2.3 razred 
Francuski jezik II  -4
Tjelesna i zdravstvena kultura -4

2.4 razred
Hrvatski jezik -5
Njemački jezik -3
Biologija s higijenom i ekologija-3
Poznavanje robe i prehrana -5
Ugostiteljsko posluživanje - 4

3.1 razred
[bookmark: _Hlk122636711]Engleski jezik -11
Etika -2
Povijest hrvatske kulturne baštine -4

3.2 razred
Hrvatski jezik -5
Tjelesna i zdravstvena kultura -4
Engleski jezik za konobare -5

3.3 razred 
Engleski jezik -8

3.4 razred
Engleski jezik -8

3.5 razred
Hrvatski jezik - 4
Povijest -4
Matematika -5
Tjelesna i zdravstvena kultura -4

Ravnateljica zahvaljuje pedagoginji i voditeljici te se osvrće na izvješće s održanih Razrednih sjednica „A“ i „B“ smjene na kraju prvog polugodišta školske 2025./2026. godine. 

Ravnateljica se osvrće na izvješće s održanih Razrednih sjednica „A“ i „B“ smjene na kraju prvog polugodišta školske 2024./2025. godine i ukazuje na veliki broj izostanaka učenika s nastave.





Točka 3)
Ravnateljica moli razrednike da predlože pedagoške mjere opomene pred isključenje:
[bookmark: _Hlk185835379]1.2 razred
E.B. – pedagoška mjera se predlaže zbog 314 neopravdanih izostanaka s nastave.

1.4 razred
G.S. - pedagoška mjera se predlaže zbog teškog neprimjerenog ponašanja
[bookmark: _Hlk218265770]L.T. – pedagoška mjera se predlaže zbog teškog neprimjerenog ponašanja 

3.4 razred
L.S. – razrednik moli da se za učenika pokrene postupak isključenja iz škole s obzirom da učenik već ima opomenu pred isključenje, ali i dalje ne dolazi na nastavu, a majka se ne javlja na pozive.

Pedagoginja J.B.A. izvještava Nastavničko vijeće o imenovanju Povjerenstva za provedbu postupka isključenja učenice N.G. iz 2.2 razreda radi nedolaska na nastavu od početka nastavne godine te o svim poduzetim mjerama prije imenovanja Povjerenstva i tijekom njegovog rada. Povjerenstvo je imenovano 12. prosinca, u sastavu: S.V. (razrednica), L.B. (psihologinja) i J.B.A. (pedagoginja). Povjerenstvo je pozvalo na sastanak učenicu N.G. i majku M.M. 19. prosinca 2025. u 12,00 sati u ured ravnateljice, no sastanak nije održan radi nedolaska učenice i majke. Razrednica je telefonskim putem kontaktirala majku i objasnila joj cijeli postupak isključenja i način polaganja razrednog ispita, kao i obaveze i prava učenice pri polaganju razrednog ispita. Zaključno s danom 19. prosinca 2025. godine učenica ima ukupno 347 sati neopravdanih izostanaka. Nastavničko vijeće je prihvatilo prijedlog Povjerenstva.

Nastavničko vijeće Ugostiteljske škole Opatija na sjednici održanoj 29. prosinca 2025. jednoglasno donosi obavijest kojom se ravnateljicu Roth obavještava da su se stekli uvjeti za izricanje pedagoške mjere isključenja učenice iz škole.

Članovi Nastavničkog vijeća jednoglasno izglasavaju pedagoške mjere opomena pred isključenje.

Točka 4)

Ravnateljica prezentira Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika (prvo polugodište šk. god. 2025./2026.). Izvješće se nalazi u prilogu zapisnika.

Ravnateljica se osvrće na situaciju vezanu za događaj koji se dogodio u petak, 20. prosinca u Osnovnoj školi Prečko u Zagrebu.

Točka 5)

Učenici 3.2, 3.3, 3.4  i 4.1 razreda uputili su suglasnost Nastavničkom vijeću za održavanje maturalnih zabava. Učenici 3.3 i 4.1 razreda održali bi maturalnu zabavu u restoranu Kvarner u Lovranu, 07. veljače 2026. godine dok bi učenici 3.2 i 3.4 razreda održali maturalnu večeru u salonu za vjenčanja Ljubas 24. siječnja 2026. godine. Nastavničko vijeće jednoglasno daje suglasnost za održavanje maturalnih zabava.

Majka učenice M.S. šalje zamolbu Nastavničkom vijeću za upis učenice u prvi razred Ugostiteljske škole smjer tehničar / ka za ugostiteljstvo radi preseljenja. Molba se jednoglasno usvaja te se učenica upisuje u razredni odjel 1.1 s početkom drugog polugodišta.

Majka učenice M.M. šalje zamolbu za premještaj učenice iz Hotelijerske škole Opatija u Ugostiteljsku školu Opatija za smjer kuhar /ica. Molba se jednoglasno usvaja te se učenica upisuje u razredni odjel 1.4.

Majka učenice M.R. šalje zamolbu za premještajem učenice iz Tehničke škole Rijeka, smjer Tehničar / ka za strojarstvo u Ugostiteljsku školu Opatija u smjer kuhar / ica. Učenica je osnovnu školu završila u Makedoniji. Molba učenice se jednoglasno prihvaća te se učenica upisuje u razredni odjel 1.4.

Majka učenice P.V. šalje zamolbu za prelazak iz Hotelijerske škole Opatija u Ugostiteljsku školu Opatija za smjer slastičar /ka. Učenica je smještena u Učeničkom domu Lovran. Molba učenice se jednoglasno prihvaća.

Skrbnik (majčina sestra) učenice L.V. šalje zamolbu Nastavničkom vijeću za premještajem učenice iz Policijske škole Josip Jović u Zagrebu u Ugostiteljsku školu Opatija u smjer turističko – hotelijerski komercijalist. Učenica pohađa treći razred (1. i 2. razred završila je u Rovinju za zanimanje turističko – hotelijerski komercijalist). Molba učenice se jednoglasno prihvaća i učenica se upisuje u razredni odjel 3.1.

Majka učenika M.V. upućuje zamolbu za ponovni prelazak učenika u Ugostiteljsku školu Opatija nakon što se na početku školske godine ispisao i tražio premještaj u Ekonomsku školu Mije Mirkovića u Rijeci. Molba učenika se jednoglasno odbija.

Majka učenice L.P. šalje zamolbu za premještajem učenice iz Ekonomske škole Antuna Barca iz Crikvenice u Ugostiteljsku školu Opatija u smjer tehničar /ka posluživanja. Učenica živi u Novom Vinodolskom. Molba učenice se jednoglasno odbija.

Točka 6)

Ravnateljica moli razrednike i nastavnike da upišu sve sate i da urede e-Dnevnike koje će stručna služba pregledavati tijekom praznika. Nastavnicima kojima je ustanovljen minus u realizaciji sati preporuča da nakon povratka sa zimskog odmora, u dogovoru s voditeljicom nastave, što prije pokušaju nadoknaditi sate. 

Ravnateljica obavještava Nastavničko vijeće o izmjenama programa u modularnoj nastavi u programima za zanimanja kuhar, konobar i slastičar. 

Profesorica K.G. se nadovezuje na ravnateljicu i govori da se povećavaju sati u teorijskim modulima te da će doći do izmjene programa - povećava se Učenje temeljeno na radu.

Ravnateljica izvještava Nastavničko vijeće o situaciji s domarom. Čekamo suglasnost za odobrenje zapošljavanja domara – kotlovničara s obzirom da je dosadašnji domar otišao u mirovinu.

Tajnik L.P. informira Nastavničko vijeće da će se za sve nastavnike koji nemaju položenu Zaštitu na radu u našoj školi održati osposobljavanje za nastavnike i to 09. siječnja 2026. godine u 8.30 sati.

Narednih 10 dana nakon osposobljavanja, ravnateljica će pratiti nastavnike da li poslove  obavljaju kako se navodi u pravilima zaštite na radu.

Vjeroučitelj M.R. predstavlja Nastavničkom vijeću humanitarni program Hrvatskog Caritasa „Za 1000 radosti“. Ove godine to su olovke s prigodnim sloganima. Svaka olovka košta 1 euro.

Ravnateljica informira Nastavničko vijeće o početku drugog polugodišta koji započinje 12. siječnja i to A smjena ujutro, a B smjena poslijepodne.

Ravnateljica zatvara sjednicu prigodnim riječima i čestitkama za nadolazeće blagdane svim članovima Nastavničkog vijeća i njihovim obiteljima.
